Beurtkrag duur voortArgieffoto ter illustrasie. (Foto: Janosch Diggelmann/Unsplash) Eskom het Dinsdagaand gesê fase 2-beurtkrag duur Woensdag- en Donderdagaand tussen 17:00 – 05:00 voort weens ŉ gebrek aan opwekkingskapasiteit en voortgesette vertragings om eenhede weer aan die netwerk te koppel. Beurtkrag word Vrydagoggend om 05:00 opgeskort. “Die verlenging van die beurtkrag word veroorsaak deur ŉ gebrek aan opwekkingskapasiteit en voortgesette vertragings om vier kragopwekkingseenhede by die Camden-kragstasie en twee eenhede by Tutuka-kragstasie weer aan die netwerk te verbind,” het die kragvoorsiener in ŉ verklaring gesê. ŉ Enkele eenheid wat vanoggend by die Lethabo-kragstasie ŉ kragonderbreking beleef het, is vanaand weer aan die netwerk gekoppel. Dit sal egter ŉ tydjie duur vir dié eenheid om weer op volle kapasiteit te wees. Eskom waarsku dat enige verdere probleme op die kragopwekkingseenhede dit sal noodsaak om beurtkrag te verleng. “Ons het tans 4 804 MW op beplande instandhouding en 15 300 MW is nie beskikbaar nie weens onbeplande kragonderbrekings. Eskom bestuur die nood-kragopwekkingsreserwes om die fase van beurtkrag te beperk.